open-index/open-wikipedia-markdown huggingface dataset:
Pesäpallon miesten Mestaruussarjan kausi 1963

**Pesäpallon SM-sarja 1963** oli yllätyksellinen. Nousijajoukkue Sotkamon Jymy voitti Suomen mestaruuden ja hallitseva mestari Ilmajoki putosi sarjasta. Myös takavuosien suurseura Lahden Mailaveikot putosi mestaruussarjasta, jossa sitä ei sen koommin ole nähty. Uudelleenjärjestelyn vuoksi sarjasta putosi peräti viisi joukkuetta ja vain kaksi uutta nostettiin tilalle. Vuodesta 1964 alkaen mestaruussarja pelattiin kaksinkertaisena kahdentoista joukkueen sarjana.

Sotkamo voitti viimeisellä kierroksella Puurtilan 4–0 ja mestaruus oli sillä selvä, vaikka Puna-Mustatkin voittivat oman ottelunsa. Hongikolle oli langennut lepovuoro viimeiselle kierrokselle ja niinpä se sai seurata pronssimitalien valumista Vimpeliin tämän löylyttäessä Loimaata 9–0 – kahdeksankin juoksun voitto olisi riittänyt.

Sotkamon mestaruuden kruunuksi Kainuun joukkue voitti myös Pesäpallon Maakunta Cupin.

## Mestaruussarja

### Sarjataulukko

Viisi viimeistä joukkuetta putosi sarjasta. 

Sotkamon joukkue: Lauri Mustonen, Veikko Keskitalo, Juhani Suutarinen, Aulis Väisänen, Matti Korhonen, Pasi Vuorinen, Martti J. Korhonen, Seppo Kerttula, Erkki Kemppainen, Eero Moilanen. Vaihtopelaaja: Seppo Sammelvuo (ent. Suutari).

Puna-Mustien joukkue: Mauri Juvonen, Yrjö Pauloff, Nils Nikander, Heikki Kujala, Unto Lammi, Uuri Ståhlhammar, Antero Viherkenttä, Leevi Kujala, Rauno Eskola, Väinö Hautala.

Vimpelin Vedon joukkue: Veikko Latvala, Paavo Mäkelä, Markus Lakaniemi, Mikko Peltola, Jaakko Nygård, Kyösti Latvala, Kalervo Havinen, Viljo Niemi, Rauno Latvala, Tuomo Vihriälä, Paavo Sippola, Olli Latvala, Lauri Pippola, Timo Männikkö, Pekka Heikkilä, Väinö Lillstrang.

### Ottelut

## Lyöjätilasto

Lahden Mailaveikkojen Veikko Kankkonen löi eniten kunnareita – 6. Viiteen pääsee yllä mainitusta listasta löytyvien lisäksi LMV:n Leevi Nyman.

## Etenijätilasto
Etenijäkilpailuun oli keksitty menetelmä, jossa tuotujen juoksujen lisäksi annettiin myös *tyylipisteitä*.

## Palkinnot

* Etenijäkuningattarilla molemmilla 39 tuotua juoksua.

## Ansiomerkit

## Lähteet

* http://www.pesis.fi/@Bin/352292/msu1963.txt 
* http://www.pesis.fi/historia/pelaajatilastot/ 
* Fokus Urheilu 2 , sivu 300
* Matti Salminen: Pesäpallo 1963

## Aiheesta muualla

* Pesäpalloa elävässa arkistossa: PuMu - Kiri 1963
Red Deer

**Red Deer** on  kaupunki keskisessä Albertassa, Kanadassa, jossa oli 82&nbsp;772 asukasta vuonna 2006. Kaupunki sijaitsee Calgary–Edmonton-käytävän puolivälissä. Red Deer on Albertan kolmanneksi väkirikkain kaupunki Calgaryn ja Edmontonin jälkeen. Alueen tärkeimmät teollisuudenalat ovat öljyteollisuus sekä maataloudessa maanviljely ja karjankasvatus.

## Historia

Red Deer on saanut nimensä kaupungin läpi virtaavasta samannimisestä joesta. Red Deer -joki on ollut tärkeässä asemassa alueen First Nations -intiaaneille. Tuhansien vuosien aikana intiaanit metsästivät joen lähistöllä viihtyviä biisoneita, peuroja, hirviä ja vapiteja ruuaksi sekä majavia ja muita turkiseläimiä lämpimien vaatteiden valmistusta varten. Myöhemmin he kävivät vaihtokauppaa turkiksilla eurooppalaisten turkiskauppiaiden kanssa. 1900-luvun puolivälin tienoilla alueella asui mustajalka-, cree-, nakoda- ja metis-intiaaneja.

Red Deerin varrella oli runsaasti vapiteja, joten paikalliset intiaanit kutsuivatkin jokea nimellä *Waskasoo seepee* (). Ensimmäiset eurooppalaiset luulivat alueen vapiteja eurooppalaisiksi saksanhirviksi ja nimesivät joen väärin Red Deer -joeksi (saksanhirvi on englanniksi "red deer"). Myöhemmin paikalle perustettu kaupunki peri saman väärin käännetyn nimen. Red Deerin sivujoki *Waskasoo Creek* kantaa edelleen creen kielistä nimeä.

## Lähteet

## Aiheesta muualla
Valtapeli

**Valtapeli** voi tarkoittaa seuraavia:

* *[[Valtapeli (vuoden 1972 elokuva)|Valtapeli]]* (The Candidate), yhdysvaltalainen elokuva vuodelta 1972
* *[[Valtapeliä (vuoden 1979 elokuva)|Valtapeliä]]* (Power Game), espanjalais-brittiläinen elokuva vuodelta 1979
* *[[Agency – suuri valtapeli]]* (Agency), kanadalainen elokuva vuodelta 1980
* *[[Valtapeli (vuoden 1986 elokuva)|Valtapeli]]* (Power), yhdysvaltalainen elokuva vuodelta 1986
* *[[Coenin veljesten Valtapeli]]* (The Hudsucker Proxy), yhdysvaltalainen elokuva vuodelta 1994
* *[[Valtapeliä]]*, minisarja vuodelta 2012
Kovotekniikka

**Kovotekniikka Oy** oli naantalilainen vuonna 1988 perustettu elektroniikkayritys. Se oli Suomen suurin info-tv-järjestelmien myyjä. Lisäksi se valmisti muun muassa julkisten tilojen äänentoistolaitteita, sekä sopimusvalmistajana piirikorttiladontaa ja mekaanista kokoonpanoa. Yritys ajautui konkurssiin heinäkuussa 2011.

Vuodesta 2002 lähtien yritys valmisti televisioon liitettävää TV-Kotiturva -laitetta, joka toimii palovaroittimen tavoin, antaa hälytyksen ja ohjaa kytkimen katkaisemaan laitteesta virran.

## Historia

Yritys perustettiin vuonna 1988, kun Olavi Hillgrén ja muutama muu Finluxin entinen työntekijä perustivat sen Finluxin erikoislaiteosaston lopetettua. Myöhemmin yritys siirtyi kokonaan Hillgrénien perheen omistukseen. Yritys sai hyvän alun, kun Finluxin asiakkaat seurasivat mukana. Aluksi yritys valmisti info-tv-järjestelmiä muun muassa kouluille ja yrityksille sekä teki elektroniikkateollisuudelle alihankintatyötä.

Yritys joutui laman kouriin 1990-luvun alussa muun elektroniikkateollisuuden tavoin, mutta selvisi siitä vaikka tilaukset pahimmillaan puolittuivat. Vuonna 1999 johdossa ollut Olavi Hillgrén vaihtui hänen tyttäreensä Pia Hillgrén-Pöyhöseen.

Yritys oli vahvassa nousussa ja investoi itseensä 2000-vuosikymmenen puolessa välissä, liikevaihdon ollessa parhaimmillaan vuonna 2006 11,9 miljoonaa euroa ja henkilöstöä 45.

Vuonna 2007 yritys oli talousvaikeuksissa ja hakeutui yrityssaneeraukseen. Saneeraus johti asiakaspakoon, suurten asiakkaiden kuitenkin säilyessä. Tultaessa vuoteen 2008 yrityssaneeraus onnistui, mutta liikevaihto tippui edellisvuodesta 78 %. Yritys ajautui konkurssiin heinäkuussa 2011.

## Lähteet

## Aiheesta muualla
* Kovotekniikan kotisivut
Ateenalaisten laulu

**Ateenalaisten laulu** on alkujaan ruotsalaisen Viktor Rydbergin kirjoittama runo, joka tunnetaan Suomessa Jean Sibeliuksen säveltämänä kappaleena.

Rydbergin *Athénarnes sång* ilmestyi runoelmassa *Dexippos* vuonna 1876 tai 1882. Rydberg kirjoitti *Dexippos*-runoelman ateenalaisen historioitsija Deksippoksen muistoksi. Tähän runoelmaan sisältyy *Athénarnes sång*, joka on mukaelma spartalaisen Tyrtaioksen 600-luvulla eaa. kirjoittamasta elegiasta. Runoelmassa on myös vastaava *Goternas sång*. Deksippoksen aikana gootteihin kuuluneet herulit valtasivat vuonna 267 jaa. Ateenan ja tuhosivat kaupunkia pahasti. Aluksi vaikutti siltä, että ateenalaiset eivät pystyisi vastarintaan, mutta Deksippos käytti hyväkseen vanhoja sankarirunoja, kokosi Thukydideen innoittamana 2&nbsp;000 miehen armeijan ja karkotti herulit.

## Ateenalaisten laulu Suomessa
Suomen suuriruhtinas ja Venäjän keisari Nikolai II allekirjoitti 15. helmikuuta 1899 Helmikuun manifestin, joka aiheutti Suomessa voimakasta vastustusta. Jean Sibelius sävelsi samana vuonna Rydbergin tekstiin *Athénarnes sångin*. Hän johti 26. huhtikuuta 1899 konsertin, jossa Helsingin filharmonisen seuran orkesteri, Akademiska Sångföreningen ja poikakuoro kantaesittivät hänen ensimmäisen sinfoniansa ja *Athénarnes sångin*. Sibeliuksen harmiksi ensimmäinen sinfonia jäi täysin heti suosituksi nousseen *Athénarnes sångin* varjoon. Monet yrittivät heti kääntää laulua suomeksi. Yrjö Weilin teki nimimerkillä *Yrjö Weijola* seuraavana kesänä yleisimmin käytetyn käännöksen.

Paavo Castrénin mukaan muutamat lähteet ilmoittavat *Ateenalaisten laulun* suomentajaksi Eino Leinon. Hänen mukaansa tämä tieto on levinnyt laajalti, mutta virallisen käännöksen on tehnyt kuitenkin Weijola.

Runosta on useita suomenkielisiä versioita, joista tunnetuin on Weijolan.. Muita suomenkielisiä versioita ovat tehneet Leino, Lauri Viljanen, Yrjö Jylhä, Valter Juva ja Päivö Oksala.

*Ateenalaisten laulu* on Kadettikoulun kunniamarssi.

## Lähteet

### Viitteet
Swanien isä

**Swanien isä. Pekka Koskenkylän elämä aallonharjalla** on Swan-purjeveneitä valmistavan Nautorin perustajan Pekka Koskenkylän elämäkerta. Teoksen on kirjoittanut Koskenkylän puoliso, toimittaja Pirkko Koskenkylä, ja se on ilmestynyt Tammen kustantamana vuonna 2009.

## Sisältö

Pekka Koskenkylän ensimmäinen vene oli apen autotallissa Pietarsaaressa rakennettu alus, jonka Koskenkylä myi tuttavalleen. Siitä saadut rahat hän sijoitti 1966 yrityksen perustamiseen ja tuotannon aloittamiseen. Ensimmäisenä vuonna valmistui neljä Swan 36 -venettä, joista yksi mahonkinen. Mahonkiveneen mukaan tehtiin muotti, jolla valmistuivat lasikuituveneet. Vuonna 1969 tulipalo tuhosi muotin ja 13 rakenteilla ollutta venettä. Tiukassa tilanteessa enemmistöosakkaaksi tuli Koskenkylän entinen työnantaja Schauman. Nautorin tuotanto oli sata venettä vuodessa ja veneiden maine oli levinnyt maailmalla, kun Koskenkylä luopui yrityksestä 1973 kokonaan.

Nykyisin Koskenkylä asuu Ranskassa maatilalla vaimonsa kanssa.

## Lähteet
Mikko Kalliomaa

**Mikko Antti Sakari Kalliomaa** (s. 1951) on suomalainen kuoronjohtaja ja sovittaja, jolle tasavallan presidentti myönsi director musices -arvonimen 26. marraskuuta 2004. 

Hän on suorittanut musiikinopettajan tutkinnon Jyväskylän Yliopistossa sekä opiskellut kuoronjohtoa Sibelius Akatemiassa ja myös Klemetti-Opiston kuoronjohtokursseilla.

Hän on ollut mukana perustamassa 1990-luvun alussa Suomen Viihdekuoroliittoa ja toiminut sen johtotehtävissä perustamisesta lähtien 10 vuoden ajan.

Kalliomaa on toiminut vuosia kuoronjohtajana muun muassa Lahden Mieskuoron organisatiossa, Hollolan Mieskuorossa, Lahden Viihdekuorossa ja Hollolan Viihdekuorossa. 

Mikko Kalliomaa on tuottelias viihteellisen kuoromusiikin sovittaja ja hänen sovituksia on julkaistu nuotteina.

## Lähteet

## Aiheesta muualla
*
Säkenistö

***Säkenistö: kokoelma uudempaa suomalaista runoutta*** on suomalainen runoantologia, joka julkaistiin ainakin kolmena painoksena 1900-luvun alussa. Kokoelma sisältää tuon ajan "uudempaa suomalaista runoutta", ja sen toimittaja oli Helmi Setälä. Säkenistössä on muun muassa seuraavien runoilijoiden teoksia:  A. Oksanen,  Aleksis Kivi,  Yrjö Koskinen,  Paavo Cajander, Arvi Jännes, J. H. Erkko, Isa Asp, Kaarlo Kramsu, Kaarle Krohn, Valter Juva, Kasimir Leino, Otto Manninen, Larin Kyösti, Ilmari Kianto, Hilja Haahti, Eino Leino, Aino Kallas, L. Onerva ja V. A. Koskenniemi.

## Aiheesta muualla
* Säkenistö: kokoelma uudempaa suomalaista runoutta (1907)
Sisko Kopiloff

**Sisko Anneli ”Piukku” Kopiloff** (s. 20. syyskuuta 1961 Laukaa) on entinen suomalainen keihäänheittäjä ja nykyinen padel-urheilun uranuurtaja Suomessa. Hän edusti uransa aikana ainakin Lievestuoreen Kisaa, Kuortaneen Kuntoa ja Jyväskylän Kenttäurheilijoita. Häntä valmensi Seppo Siitonen.

Kopiloff voitti Kalevan kisoissa kultaa Kokkolassa 1978 tuloksella 52,56. Hopeaa hän sai 1979 ja 1980. Hän edusti Suomea kolmessa aikuisten maaottelussa sijoittuen parhaimmillaan kolmanneksi Helsingissä ja Lontoossa käydyissä maaotteluissa 1978. Bydgoszczin 18-vuotiaiden EM-kilpailuissa 1979 hän oli kolmastoista.

Kopiloff heitti ennätyksensä 59,86 Saarijärvellä 10. heinäkuuta 1982.

## Padel

Kopiloff tutustui padeliin 1990-luvulla Gran Canarialla Espanjassa ja hän rakensi Kalastajatorpan tenniskentille Suomen ensimmäisen tilapäisen padelkentän vuonna 2003. Hän oli perustamassa Suomen padelliittoa vuonna 2009 ja toimi sen toiminnanjohtajana vuoden 2016 loppuun. Kopiloffin Propadel-yhtiö rakennetti padel-kentät Sörnäisten rantatien varteen loppukesästä 2017. Kopiloff palkittiin vuoden 2022 Urheilugaalassa Urheilukulttuuri-palkinnolla. Perusteluissa kerrottiin mm. että ”Kopiloff on tehnyt miltei 20 vuotta suurella sydämellä työtä padelin puolesta”.

## Lähteet
Ojanperä (Rovaniemi)

**Ojanperä** on Rovaniemellä sijaitseva pieni asutusalue, joka sijaitsee Pöykkölän vieressä Kemijoen itäpuolentien varrella. Se sijaitsee n. 4 kilometrin päässä kaupungista. Ennen vuotta 2006 Ojanperä sijaitsi Rovaniemen maalaiskunnan puolella.

Kemijoen itäpuolentie eli Seututie 926 päättyy Ojanperän ja Pöykkölän väliseen risteykseen.

Ojanperän länsipuolella sijaitsee Paavalniemi ja itäpuolella Pöykkölä.
Aarne Talasmo

**Aarne Talasmo**, sukunimi aik. *Frilander*, kirjailijanimi **Antero Virkki** (19. elokuuta 1899 Pieksämäki – 12. elokuuta 1984 Lappeenranta) oli suomalainen opettaja ja kirjailija.

Talasmon vanhemmat olivat ylösottaja Abel Frilander ja Wilhelmiina Sihvonen. Hän kävi kansakoulun sekä kasvatuksellisen veistokoulun ja  valmistui kansakoulunopettajaksi seminaarista 1922. Talasmo toimi opettajana Lemillä Juvolan kansakoululla 1922–1923, Rantasalmella Kolkontaipaleen koululla 1923–1928 ja Haapajärven kirkonkylän kansakoulussa 1928–1939 sekä 1945–1958. Talasmo oli viimeksi Haapajärven kansalaiskoulun johtajana 1958–1962. 

Vapaussotaan vapaaehtoisena osallistunut Talasmo toimi 1930-luvulla Haapajärven suojeluskunnan paikallispäällikkönä sekä Raahen suojeluskuntapiirin VII alueen vt. aluepäällikkönä. Hän toimi myös Haapajärven kunnan ja osuuskassan tilintarkastajana ja oli Haapajärven opettajayhdistyksen sekä Ylivieskan opettajayhdistyspiirin puheenjohtajana. Lisäksi Talamo toimi 1930–1939 kouluhallituksen järjestämien veistonohjaajakurssien johtajana. Hän suunnitteli ja toteutti 1957 kouluille havaintovälineeksi tarkoitetun puulajikokoelman.

Talasmo kirjoitti 1940-luvulla poikien seikkailukirjoja nimimerkillä *Antero Virkki*.

## Teoksia
Omalla nimellä:
* *Vanhan merimiesarkun salaisuus* : seikkailukertomus pojille.   Valistus 1946
* *Haapajärven kirkonkylän kansakoulun vaiheet vv. 1881–1957*.   Kokkola 1957
* *Puulajikokoelman selostusvihko*, tarkistanut Keskusmetsäseura Tapio.    Suomen osuuskauppojen keskuskunta, Helsinki 1964
Nimimerkillä *Antero Virkki*:
* *Helmisaaren aarre* : nykyaikainen seikkailukertomus pojille Etelämeren saarelta.    Mantere, Helsinki 1945
* *Kätketty valtakirja 1–2*.    Mantere, Helsinki 1945
* *Kaksihuippuisen vuoren salaisuus*, Outsiderin radiokuunnelmasta romaaniksi kirjoittanut Antero Virkki. Kalle-Kustaa Korkin seikkailuja 2.    Lehtiyhtymä, Helsinki 1946
* *Salaluola* : seikkailuromaani nuorisolle.   Mantere, Helsinki 1946
* *Kadonnut kassakirja* : seikkailuromaani nuorisolle.   Mantere, Helsinki 1947
* *Kummitustalo* : seikkailuromaani nuorisolle.  Mantere, Helsinki 1947
* *Teollisuusvakooja*. Poikien sininen sarja 14.     Kansankirja, Helsinki 1947
* *Valkoinen kuolema* : seikkailuromaani.   Länsirannikko, Kokkola 2004 (pohjana Talasmon aiemmin julkaisematon käsikirjoitus jonka tapahtumat ajoittuvat vuoteen 1948)

## Lähteet
* 
* Kirjastovirma : henkilögalleria : Aarne Talasmo 
* Kustannusosuukunta Länsirannikko: Antero Virkin kirjan Valkoinen kuolema esittely
Turun Aikuiskoulutuskeskus

**Turun Aikuiskoulutuskeskus (Turun AKK)** on varsinaissuomalainen aikuiskoulutuskeskus, jossa voi opiskella perus-, ammatti- tai erikoisammattitutkintoja useilla eri koulutusaloilla (ks. lista alempana). Turun AKK:hon voi hakea opiskelemaan milloin tahansa, ympäri vuoden. Turun AKK:lla on myös oma oppisopimustoimisto. 

Vuosittain oppilaitoksessa suoritetaan noin 800 koko tutkintoa, tuhansia tutkinnon osia sekä erilaisia kortteja, pätevyyksiä ja sertifikaatteja. Koulutusta järjestetään Artukaisissa Turussa kahdessa rinnakkaisessa kiinteistössä. Yritysasiakkaiden on mahdollista ostaa myös räätälöityjä koulutuksia. Tarpeen tullen koulutuksia voidaan järjestää myös yritysten omissa tiloissa.   

## Turun AKK:n koulutusalat
* Kasvatus-, sosiaali- ja terveysala
* Liiketoiminta, kauppa ja hallinto
* Kone- ja tuotantotekniikka
* Lupa- ja korttikoulutukset
* Matkailuala
* Nosturikoulutus
* Ohjaava koulutus ja maahanmuuttajakoulutus
* Puhtaus- ja kiinteistöpalveluala
* Rakennusala 
* Sähkö- ja automaatiotekniikka
* Talotekniikka
* Turvallisuusala

## Aiheesta muualla
*Turun Aikuiskoulutuskeskuksen verkkosivut
Thomas Götzl

**Thomas Götzl** (s. 31. elokuuta 1990 Lauf an der Pegnitz, Baijeri, Saksa) on suomalais-saksalainen jalkapalloilija, joka edustaa saksalaista FC Ambergia. Hän on pelipaikaltaan puolustaja. Hänellä on sekä Suomen että Saksan kansalaisuus. 

Götzl siirtyi Rovaniemen Palloseuraan kaudeksi 2011, mitä ennen hän pelasi Saksassa muun muassa Hansa Rostockin kakkosjoukkueessa. Talvella 2012 Götzlin uutisoitiin siirtyneen Saksan seitsemänneksi korkeimmalla sarjatasolla pelaavaan FC Ambergiin ja keskittyvän jalkapallouran sijasta siviilitöihin.

Götzl on edustanut Suomea poikamaajoukkueissa alle 17-, alle 18- ja alle 19-vuotiaissa.

## Lähteet

## Aiheesta muualla

* Thomas Götzl Fussballdaten-sivustolla 
* Thomas Götzl Transfermarkt-sivustolla
Alameda

**Alameda** on kaupunki Alamedan piirikunnassa Kaliforniassa, Yhdysvalloissa. Alamedassa oli Vuoden 2000 väestönlaskennassa 72 259 asukasta. Keski-ikä oli tuolloin 38. Kaupungin pinta-ala on 59,5 km², josta 31,5 km² on vettä.

Alamedassa sijaitsee myös luonnonsuojelualueeksi ehdotettu Naval Air Station Alameda, jossa on kuvattu mm. Myytinmurtajia sekä Matrixia.

## Lähteet
Victor Young

**Albert Victor Young**  (8. elokuuta 1900 Chicago – 10. marraskuuta 1956 Palm Springs) oli yhdysvaltalainen säveltäjä, sovittaja, viulisti ja kapellimestari. Hänen uransa Hollywoodissa kesti yli 20 vuotta, jona aikana Young sävelsi musiikkia yli 300 elokuvaan. 

Youngin isä oli Chicago Opera Housen tenori William Young, joka hylkäsi kaksi lastaan perheen äidin kuoltua. Kymmenvuotias Young muutti siskonsa kanssa isovanhempiensa luokse Puolaan. Hän opiskeli Varsovan konservatoriossa ja teki musiikillisen ensiesiintymisensä Varsovan filharmonisessa orkesterissa 13-vuotiaana. Young kiersi sooloartistina Euroopassa, kunnes ensimmäisen maailmansodan syttymisen takia muutti takaisin Yhdysvaltoihin. 

Young toimi 1920-luvulla Ted Fio Rito Orchestran viulistina ja sovittajana. Chicagossa hän toimi orkesterin johtajana Chicago Theaterissa ja State and Lake Theaterissa. Youngilla oli myös tanssiorkesteri Edgewater Beach Hotelilla. Hän aloitti myös uransa radiossa Chicagossa 1920-luvun lopulla, mutta hän muutti New Yorkiin vuonna 1931 ja jatkoi siellä radiouraansa. Vuonna 1935 Young muutti Los Angelesiin ja perusti oman menestyksekkään orkesterinsa. Myöhemmin hän alkoi toimia Paramount Picturesin johtavana säveltäjänä ja sovittajana. 

Young oli 22 kertaa ehdolla Oscar-palkinnon saajaksi, mutta ainoa Oscar tuli postuumisti vuonna 1957 elokuvasta *[[Maailman ympäri 80 päivässä (vuoden 1956 elokuva)|Maailman ympäri 80 päivässä]]*.

Young kuoli 56-vuotiaana kotonaan aivoverenvuotoon kesken *[[Sissipartio]]n* musiikin teon.

## Lähteet

## Aiheesta muualla
*
*
Jeremy Cronin

**Jeremy Cronin** (s. 12. syyskuuta 1949) on eteläafrikkalainen poliitikko, apartheidin vastainen aktivisti, filosofi ja runoilija.

Jeremy Cronin opiskeli Kapkaupungin ja Sorbonnen yliopistoissa ja työskenteli myöhemmin Kapkaupungin yliopiston filosofian laitoksella. Vuonna 1976 hänet tuomittiin vankeuteen seitsemästätoista terroriteosta – SACP:n ja ANC:n pamflettien levittämisestä. Hän suoritti rangaistuksen Pretorian vankilassa 1976–1983. Vapauduttuaan vankilassa Cronin toimi United Democratic Frontissa ja muun muassa luki runojaan mielenosoituksissa ja kuolleiden apartheidin vastustajien hautajaisissa. Vuosien 1985–1987 poikkeustilojen aikana hän vältti täpärästi pidätyksen ja vietti lopulta kolme vuotta maanpaossa Lontoossa ja palasi maahan SACP:n ja ANC:n laillistamisen jälkeen.

Cronin osallistui Demokraattisen Etelä-Afrikan kokoukseen ANC:n valtuuskunnassa ja on toiminut SACP:n varapääsihteerinä. Hän on ollut Etelä-Afrikan parlamentin jäsen vuodesta 1999 ja vuonna 2009 hän on toiminut hallituksessa varaministerinä vastuualueenaan liikenne.

Croninin ensimmäinen runokokoelma *Inside* (1983) käsitteli runoilijan kokemuksia vankilassa ja myöhemmät teokset *Even the Dead* (1997) ja *Inside and Out* (1999) osaltaan Etelä-Afrikan suurta muutosta 1990-luvulla.

## Lähteet
NBA:n varaustilaisuus

**NBA:n varaustilaisuus** on vuosittainen kesäisin järjestettävä tilaisuus, jossa NBA-seurat varaavat itselleen oikeuden liigaan tuleviin pelaajiin. Varaustilaisuus on järjestetty vuodesta 1947, jolloin se oli vielä BAA:n alainen.

Varaustilaisuuden kärkivaraukset saavat joukkueet, jotka ovat edellisellä kaudella menestyneet heikoimmin. Varausten järjestys määräytyy arvonnalla, johon osallistuvat pudotuspelien ulkopuolelle jääneet joukkueet.

Varaustilaisuuteen kuuluvat automaattisesti pelaajat, jotka ovat pelanneet neljä vuotta collegessa. Myös 22 vuotta täyttäneet tai täyttävät pelaajat ovat automaattisesti varauskelpoisia. Sen sijaan nuorempien pelaajien on ilmoittauduttava kirjallisesti viimeistään 45 päivää ennen varaustilaisuuden alkua.

Kaikki ensimmäisellä kierroksella varatut pelaajat saavat sopimuksen NBA:han, kun taas toisen kierroksen varauksille sopimusta ei tule automaattisesti.

## Katso myös
*Luettelo NBA:han varatuista suomalaisista

## Lähteet
*

### Viitteet

## Aiheesta muualla
*NBA 
*Basketball-Reference
Valkonaamiomuura

**Valkonaamiomuura** (*Pithys albifrons*) on Amazonasin alueella Etelä-Amerikassa tavattava puumuuriin kuuluva varpuslintu.

## Koko ja ulkonäkö
Kooltaan valkonaamiomuura on 12&ndash;12,5&nbsp;cm. Sekä koiras- että naarasvalkonaamiomuurat ovat ulkonäöltään samannäköisiä. Lajin selkä ja siivet ovat väritykseltään tumman sinertävän harmaat. Niska ja vatsa ovat kirkkaan punaruskeat. Päälaki ja pään sivut ovat mustat. Valkonaamiomuuralla on nokan tyvessä kaksi tunnusomaista kookasta valkoista pystytöyhtöä. Nokka on pitkähkö ja musta. Nuoret linnut ovat väritykseltään vaaleampia ja töyhdöt puuttuvat.

## Levinneisyys ja elinympäristö
Valkonaamiomuuraa tavataan Venezuelan eteläosista, Surinamesta, Guyanasta, Ranskan Guyanasta, Amazonasin alueen Brasiliasta Amazonjoen pohjoispuolelta, sekä Kolumbian, Ecuadorin ja Perun itäosista. Lajin elinympäristöä ovat kosteiden metsien ja metsien reunamaiden pohjakerrokset.

## Elintavat
Valkonaamiomuurat seuraavat aktiivisesti sotilasmuurahaisparvia ravintoa etsiessään. Ne voivat kerääntyä jopa yli 12 yksilön parviksi seuratessaan muurahaisia. Vaikka linnut ovat hyvin rohkeita, niitä on usein vaikea havaita ja ne piiloutuvat nopeasti aistiessaan vaaran.

Valkonaamiomuuran pesimäkausi kestää maaliskuulta huhtikuulle. Pesä sijaitsee puussa ja naaras munii kaksi vaaleanpunertavaa ruskeapilkullista munaa.

## Lähteet
Jarl Sund

**Jarl Anders ”Julle” Sund** (14. helmikuuta 1932 Vaasa – 21. joulukuuta 2009 Helsinki) oli suomalainen sähköasentaja ja ammattiyhdistysjohtaja.

Sund oli Suomen Elintarviketyöläisten Liiton aluesihteeri vuodesta 1962 ja vuodesta 1969 liiton puheenjohtaja. Hänen valintaansa puheenjohtajaksi vastustivat puoluejohtaja Arvo Hautala ja SKP:n johto. Sund oli omapäinen johtaja, joka ei antanut puolueen vaikuttaa ratkaisuihinsa eikä sitonut liittoa tupoon. Vuoden 1976 lakko oli liiton tiukin vaihe, eikä lakkoja sittemmin järjestetty. Sund jäi tehtävästä eläkkeelle 1992.

Sund oli kotoisin ruotsinkielisestä työläiskodista Vaasan Palosaaresta. Hän harrasti mieskvartettilaulua ja soitti Vaasan kirkon orkesterissa toista viulua. Myös urheilu kuului hänen harrastuksiinsa. Hän työskenteli sähköasentajana Vaasan Sähkö Oy:ssä 1947–1962.

## Lähteet

## Kirjallisuutta
* Leppänen, Kalevi: *Barrikadineuvos Julle Sund*. Outoa Taikaa, 2008. .
*
Staffan Holmström

**Staffan Holmström** (s. 19. joulukuuta 1985 Karjaa) on suomalainen riistamaaliampuja.

Holmström on saavuttanut MM-kilpailuissa kolme hopeaa ja lisäksi poikien sarjassa EM-pronssia.
## Lähteet
*
*
Ivo Canelas

**Ivo Canelas** (s. 23. joulukuuta 1973 Lissabon, Portugali) on portugalilainen näyttelijä joka tuli aikoinaan tunnetuksi teleanovelasta *[[O Fura-Vidas]]*, jossa hän näytteli Joca-nimistä henkilöä vuosina 1999–2001. Sen jälkeen hän on voittanut kaksi Golden Globe -palkintoa. Canelas aloitti näyttelemisen vuonna 1994, elokuvassa *[[Kuningatar Margot]]*. Hänet tunnetuimpia elokuviaan ovat muun muassa *[[Menos Nove]]* (1997), *[[Zona J]]* (1998), *[[António, Um Rapaz de Lisboa]]* (1999), *[[The Uncertainty Principle]]* (2002), *[[Alice (vuoden 2005 elokuva)|Alice]]* (2005), *[[Um Tiro no Escuro]]* (2005), *[[20,13 Purgatory]]* (2006), *[[The Lovebirds]]* (2007), *[[The Mystery of Sintra]]* (2007), *[[Call Girl]]* (2007), *[[The Art of Stealing]]* (2008) ja *[[Budapest (elokuva)|Budapest]]* (2009).

Hän on opiskellut näyttelemistä Lee Strasberg Theatre and Film Institutessa.

## Palkinnot
*Golden Globe (2007, 2008)

## Ehdokkuudet
*Golden Globe (2009)

## Aiheesta muualla
*
Viisi protestanttisen reformaation pääperiaatetta

**Viisi protestanttisen reformaation pääperiaatetta** voidaan tiivistää viiteen latinankieliseen sola- eli ainoastaan/yksin -lauseeseen:

* *[[Sola fide]]* (yksin uskosta);
* *[[Sola scriptura]]* (yksin kirjoituksista);
* *[[Solus Christus]]* (yksin Kristuksesta tai yksin Kristuksen kautta);
* *[[Sola gratia]]* (yksin armosta);
* *[[Soli Deo gloria]]* (kunnia ainoastaan Jumalalle).

## Lähteet
TUL:n liittojuhlat

**Työväen Urheiluliiton liittojuhlat** on määräajoin järjestettävä Työväen Urheiluliiton suurtapahtuma. Liittojuhlilla järjestetään erilaisia kilpailuja useissa eri urheilulajeissa.

Työväen Urheiluliito oli hyväksynyt Sosialistisen urheiluinternationaalin SUI:n ohjelmapöytäkirjat vuonna 1929. Osana tätä alettiin järjestää liittojuhlia. Ensimmäiset liittojuhlat pidettiin Helsingin Pallokentällä vuonna 1927. IV:n TUL:n liittojuhlien avajaisia vuonna 1954 seurasi Olympiastadionilla 30&nbsp;000 katsojaa.

Ensimmäiset liittojuhlat Helsingin ulkopuolella järjestettiin vuonna 2009 Tampereella. XII liittojuhlat pidettiin kesäkuussa 2014 Seinäjoella. Ne käytiin teemalla "Lakeuden kisat".

## TUL:n liittojuhlat 1927–2019

## Lähteet
*TUL:n kotisivut

### Viitteet

## Aiheesta muualla
*Lakeuden Kisat 2014 -kotisivut
Gimme All Your Lovin’

**Gimme All Your Lovin**' on ZZ Topin kappale vuoden 1983 albumilta *[[Eliminator]].* 

## Yleistä kappaleesta
”Gimme All Your Lovin'”  oli yhtyeen ensimmäinen single, jossa käytettiin syntetisaattoreita. Se onkin hard rockia syntetisaattoreiden säestämänä. Kappaleesta on tehty myös musiikkivideo, jossa yhtye soittaa huoltoasemalla. Kappale menestyi ainakin Britannian singlelistalla, jossa sen paras sijoitus oli 10.

## Lähteet
Kanstantsin Kaltsou

**Kanstantsin Jauhenjevitš Kaltsou** (, , 17. huhtikuuta 1982 Minsk, Neuvostoliitto – 18. maaliskuuta 2024 Miami Beach, Yhdysvallat) oli valkovenäläinen jääkiekkoilija, joka pelasi urallansa yhteensä yli 500 ottelua Venäjän superliigassa ja KHL-sarjassa sekä 144 ottelua NHL:ssä. Kaltsoi oli voittamassa keväällä 2008 Salavat Julajev Ufassa Venäjän superliigan mestaruutta.

Kaltsou oli pelipaikaltaan oikea tai vasen laitahyökkääjä. Kaltsoun vahvuudet olivat nopeudessa, luovuudessa ja pelinluvussa. Hänen heikkoutensa olivat puolustuspelissä, kiekkokontrollissa ja viimeistelytaidoissa.

## Ura
### Seuraura
Kaltsou oli Junost Minskin kasvatti. Sen joukkueessa hän pelasi ensimmäiset miesten pelinsä jo 16-vuotiaana kaudella 1998–1999 Itä-Euroopan jääkiekkoliigassa. Kaltsou pelasi kauden aikana myös ensimmäiset pääsarjaottelunsa Venäjän superliigassa Severstal Tšerepovetsissa, kun hän pelasi 33 runkosarja- ja yhden playoff-ottelun tehden kolme maalia. Kaltsou pelasi myös Tšerepovetsin kakkosjoukkueessa Venäjän kolmanneksi korkeimmalla sarjatasolla Pervaja Ligassa.

Kauden 1999–2000 Kaltsou pelasi Metallurg Novokuznetskissa.

## Tilastot

## Lähteet
*
*
*

### Viitteet
Gabrielė Martirosian

**Gabrielė Martirosian**  (vuoteen 2019 **Martirosianaitė**; s. 23. helmikuuta 1991 Kaunas) on liettualainen malli ja missi. Hänestä tuli vuoden 2008 Miss Liettua, ja hän edusti maataan vuoden 2008 Miss Maailma -kilpailussa Etelä-Afrikan tasavallassa. Hän on valmistunut Kaunasin Ugnė Karvelis -lukiosta vuonna 2009.

## Lähteet
Aginskojen piiri

**Aginskojen piiri** () on kunnallinen itsehallintoalue Taka-Baikalian aluepiirissä Venäjällä. Vuonna 1941 perustetun piirin pinta-ala on 6&nbsp;300 neliökilometriä. Asukkaita on 32&nbsp;600 henkeä (vuonna 2009; ilman Aginskojen taajamaa 18&nbsp;200).

Aginskojen piiri sijaitsee Taka-Baikalian aluepiiriin kuuluvassa Agan Burjatiassa. Pohjoisessa se rajoittuu Karymskojen, idässä Mogoituin, etelässä Ononin ja lännessä Duldurgan piireihin.

Piirin hallinnollinen keskus on Aginskojen kaupunkimainen taajama, joka vuoden 2009 alussa erotettiin erilliseksi kaupunkipiirikunnaksi. Piiriin kuuluvat Orlovskin ja Novoorlovskin kaupunkimaiset taajamat sekä 11 maalaiskuntaa: Amithaša, Budulan, Gunei, Hoito-Aga, Južnyi Argalei, Kunkur, Sahjurta, Suduntui, Tšelutai, Tsokto-Hangil ja Urdo-Aga. Asutuskeskuksia on yhteensä 20.

Asukkaista 54 % on burjaatteja ja 40 % venäläisiä.

Aginskojen kautta kulkee aluepiirin pääkaupungista Tšitasta Kiinan rajalle johtava maantie.

Seudun pääelinkeino on maatalous, joka on erikoistunut lampaiden kasvatukseen. Novoorlovskissa toimii paikallisten litium-, tantaali- ja wolframiesiintymien malmeja louhiva ja rikastava yritys. Lisäksi on elintarvike- ja metsäteollisuutta. 

## Lähteet

## Aiheesta muualla
* Aginskojen piiri Taka-Baikalian tietosanakirjassa
Tero Välimaa

**Tero Välimaa** (s. 10. elokuuta 1978 Göteborg, Ruotsi) on suomalainen entinen uimari. Hän edusti seuratasolla Tornion Uimaseuraa, ja valmentajanaan toimi Aarne Alatalo. Tero Välimaa nousi perhosuimarina Suomen ja Euroopan huipulle hyödyntämällä erittäin tehokasta delfiinipotkua pysytellen sukelluksissa lähes koko uintisuorituksen ajan.

Välimaa sijoittui Perthin MM-kilpailuissa 1998 200&nbsp;metrin perhosuinnissa 15:nneksi. Lissabonin lyhyen radan EM-kilpailuissa 1999 hän oli 50&nbsp;metrin perhosuinnissa seitsemäs ja 100&nbsp;metrin perhosuinnissa kahdeksas. Helsingin EM-kilpailuissa 2000 hän oli 50&nbsp;metrin perhosuinnissa kahdeksas ja 100&nbsp;metrin perhosuinnissa seitsemäs. 4&nbsp;×&nbsp;100&nbsp;metrin sekauintiviestissä hän kuului neljänneksi sijoittuneeseen Suomen joukkueeseen. Saman vuoden Sydneyn olympialaisissa hän oli 100&nbsp;metrin perhosuinnissa 25:s ja 200&nbsp;metrin perhosuinnissa 34:s. Sekauintiviestissä Suomi hylättiin.

Välimaa sijoittui Fukuokan MM-kilpailujen 2001 perhosuinneissa 50&nbsp;metrillä seitsemänneksi, 100&nbsp;metrillä 11:nneksi ja 200&nbsp;metrillä 16:nneksi. Saman vuoden Antwerpenin lyhyen radan EM-kilpailuissa hän sai pronssia 50&nbsp;metrin perhosuinnissa ajalla 23,59. Lisäksi hän oli kahdeksas 100&nbsp;metrin ja seitsemäs 200&nbsp;metrin perhosuinnissa. Riesan lyhyen radan EM-kilpailuissa 2002 hän kuului Suomen hopeajoukkueeseen 4&nbsp;×&nbsp;50&nbsp;metrin sekauintiviestissä. Lisäksi hän oli seitsemäs 100&nbsp;metrin perhosuinnissa. Seuraavan vuoden Dublinin lyhyen radan EM-kisoissa hän sijoittui 200&nbsp;metrin perhosuinnissa seitsemänneksi. 

Uintiuransa jälkeen Välimaa on toiminut valmentajana Riihimäen Uimaseurassa, Swimming Jyväskylässä ja Lappeenrannan uimareissa.

## Lähteet
Matenrou Opera

**Matenrou Opera** (摩天楼オペラ?) on japanilainen Visual kei rock -yhtye. Sen perustivat vuoden 2006 lokakuussa Jenivasta tutut vokalisti Sono ja rumpali Yuu. Muutaman kuukauden jälkeen yhtyeeseen liittyivät basistiksi You, kitaristiksi Mika ja koskettimiin naispuolinen Karen, joista Mika ja Karen lähtivät yhtyeestä vuonna 2007.

Matenrou Operan ensimmäinen virallinen keikka oli vuoden 2007 toukokuussa, mutta heillä oli huhtikuussa salainen etukäteen mainostamaton keikka. Yhtye julkaisi toukokuun keikalla ensimmäisen singlensä, alkaloid showcasen, ja sinkun painos rajoittui 1000 kappaleeseen.

Ensimmäisen singlen jälkeen yhtye piti itseään kiireisenä keikkojen ja monien tapahtumien merkissä. Eräänä lokakuussa pidetyn keikan jälkeen yhtye joutui ilmoittamaan, että kosketinsoittaja Karen ja kitaristi Mika eroaisivat yhtyeestä marraskuun 16. päivän keikan jälkeen. Uudet jäsenet oli jo valmiiksi päätetty ja joulukuussa yhtye julkaisi uusien jäsenten nimet. Kitaristiksi tuli Anzi ja koskettimiin tuli Ry:dia nimisestä tuttu Ayame. Samoihin aikoihin yhtye ilmoitti tekevänsä sopimuksen Kamijon levy-yhtiön Sherow Artist Societyn kanssa.

Helmikuussa 2008 Matenrou Opera ilmoitti, että he olivat liittyneet eurooppalaiseen levy-yhtiöön Rock Identity. Maalis- ja huhtikuussa oli yhtyeen Euroopan kiertue Versailles Philharmonic Quintetin kanssa. Suomessa Maternou Opera nähtiin 31.3.2008.

## Yhtyeen jäsenet

*Laulaja: Sono
*Rummut: Yuu
*Basso: You
*Koskettimet: Ayame
*Kitara: Anzi

## Ex-jäsenet

*Mika (Kitara)
*Karen (Koskettimet)

## Lähteet
*JaMe 

## Aiheesta muualla
*Yhtyeen virallinen kotisivu
Sherlock Holmesin seikkailut (kirja)

**Sherlock Holmesin seikkailut I–II** on Arthur Conan Doylen kirjoittama Sherlock Holmes -novellien kokoelma. Kokoelman alkuteoksina ovat kolme ensimmäistä Sherlock Holmes -novellikokoelmaa: *The Adventures of Sherlock Holmes*, *The Memoirs of Sherlock Holmes* ja *The Return of Sherlock Holmes*. WSOY julkaisi sen 1957 kahtena niteenä. Novellit on suomentanut O. E. Juurikorpi (1957 ilmestynyt suomennos oli uudistettu). Myöhemmät painokset ilmestyivät yhtenä niteenä.

## Novellien taustaa

Doyle kirjoitti ensimmäisen Sherlock Holmes -novellin 1891 ja tarjosi sitä vastaperustetulle Strand Magazinelle. Päätoimittaja piti siitä ja tilasi 6 novellin sarjan. Ne olivat niin suosittuja, että Strand tilasi toisen 6 novellin sarjan. Pian viimeisen novellin ilmestymisen jälkeen Ne ilmestyivät *The Adventures of Sherlock Holmes* -novellikokoelma 1892.

Sherlock Holmesin suosio oli kasvanut entisestään ja Strand tilasi 12 uutta novellia, jotka ilmestymisensä jälkeen koottiin heti *The Memoirs of Sherlock Holmes* -kokoelmaksi 1894. Tässä vaiheessa Doyle oli jo alkanut kyllästyä Holmesin hahmoon, sillä ne veivät hänen aikaansa 'vakavalta' kirjoittamiselta ja hän halusi paneutua historiallisten romaanien kirjoittamiseen. Niinpä tämän tusinan viimeisessä novellissa *[[Viimeinen tapaus]]* Doyle antaa Sherlock Holmesin kuolla. Lukeva yleisö oli tyrmistynyt: Britanniassa vallitsi melkeinpä maansuru ja Doyle sai lukuisia uhkauskirjeitä. 

Doyle pysyi päätöksessään ja Holmes pysyi kuolleena. Holmes palasi 1901 romaanissa Baskervillen koira, mutta tapaus sijoittui aikaan ennen *Viimeistä tapausta*. 1903 Doylelle tarjottiin 45 000 dollaria, jotta hän kirjoittaisi 13 uutta Holmes-novellia. Tarjous oli niin huima, ettei Doyle voinut siitä kieltäytyä. Ensimmäisessä novellissa *[[Autio talo]]* Doyle paljasti, että Holmes oli lavastanut kuolemansa, koska halusi paeta Moriartyn kätyreitä.

## Kokoelman novellit

Novelli *Keltainen pahvirasia* (*The Adventure of the Cardboard Box*) ilmestyi tammikuussa 1893. Se ei kuitenkaan ollut mukana *The Memoirs of Sherlock Holmes* -novellikokoelman ensimmäisessä painoksessa Britanniassa, mutta se lisättiin myöhempiin painoksiin. Sen sijaan se oli mukana ensimmäisessä yhdysvaltalaisessa painoksesta mutta poistettiin myöhemmistä. Suomessa (ja Yhdysvalloissa) se ilmestyi novellikokoelmassa *[[Viimeinen tervehdys]]* (*His Last Bow*).

## Suomennosten historiaa
Novellikokoelma ilmestyi 1957 kahdessa osassa (*Sherlock Holmesin seikkailut osa 1* ja *Sherlock Holmesin seikkailut osa 2*). 1. osan viimeinen novelli oli ”Reigaten murhaajat” ja 2. osan ensimmäinen ”Kyttyräselkäinen mies”. 1983 ne ilmestyivät yhtenä niteenä nimellä *Sherlock Holmesin seikkailut I-II*. Sen 7. painos ilmestyi 2000. 

Juurikorven suomennoksia (nimellä O. E. J.) oli alun perin ilmestynyt seuraavissa kokoelmissa:
*1933: *Kuningas pulassa. Sherlock Homesin seikkailut I*.
*1933: *Sininen kiiltokivi. Sherlock Holmesin seikkailut II*
*1933: *Kadonnut kilpahevonen. Sherlock Holmesin seikkailut III*
*1936: *Laivastosopimus. Sherlock Holmesin seikkailuja*

## Lähteet

## Aiheesta muualla
Natalie Griffith

**Natalie Olivia Griffith** (s. 1990) on kanadalaissyntyinen barbadoslainen missi, josta tuli vuonna 2008 Miss Barbados World. Hän pääsi edustamaan maataan Etelä-Afrikassa järjestettyyn vuoden 2008 Miss Maailma -kilpailuun, jossa hän oli semifinalisti ja Miss World Talent. 

## Lähteet
Dublin (Kalifornia)

**Dublin** (Aiemmin **Amador** ja **Dougherty's Station**) on kaupunki San Franciscon lahden ympäristön esikaupunkialueella Alamedan piirikunnassa Kaliforniassa Yhdysvalloissa. Pinta-alaa Dublinilla on 32,6 km². Tämä alue on kokonaan maata eikä sisällä lainkaan vettä. Kaupungin asukasluku on 46&nbsp;036 (2010). Dublinin pormestari on David Haubert.

## Lähteet
Steatorrea

**Steatorrea** eli **rasvaripuli** tarkoittaa runsasta rasvaista ulostetta. Se voi olla merkkinä monista erilaisista sairauksista, kuten keliakiasta, abetalipoproteinemiasta, kystisestä fibroosista, Crohnin taudista, Whipplen taudista tai haimasyövästä.. Rasvaripuli voi olla ongelmana myös vähähiilihydraattista dieettiä noudattavilla ihmisillä, jotka saavat ravinnostaan liikaa rasvaahttp://terveellinenruokavalio.com/?p=115 .

## Orlistaatti
Laihdutuslääkkeenä käytetty orlistaatti vähentää rasvan imeytymistä ohutsuolesta. Jos lääkkeen käyttäjä ei vähennä rasvan saantia, voi tästä olla seurauksena steatorrea.

## Lähteet
ES Sétif

**Entente Sportive de Sétif** () on algerialainen jalkapalloseura, joka perustettiin vuonna 1958. Sen kotistadionina toimii Stade 8 Mai 1945, joka sijaitsee Sétifissä. Joukkue on voittanut neljä kertaa Algerian-mestaruuden, joista viimeisin on vuodelta 2009.

## Saavutukset
### Kansalliset
* Algerian-mestaruus (6): 1968, 1987, 2007, 2009, 2012, 2013, 2015
* Algerian cup (7): 1963, 1964, 1967, 1968, 1980, 1989, 2010

### Kansainväliset
* Afrikan Mestarien liiga: 1988, 2014
* Afro-Aasian Club Championship: 1989
* Arabian Mestarien liiga (2): 2007, 2008
* North African Cup of Cup Champions: 2009

## Entisiä pelaajia
**1990-luku**
*  Ammar Belhani (1990–2005)
*  Farés Fellahi (1997–2001, 2002–2006)

**2000-luku**
*  Hicham Mezair (2005–2006)
*  Kheireddine Zarabi (2005–2006)
*  Abdelmalek Ziaya (2005–2010)

## Päävalmentajat

## Aiheesta muualla
* entente-setif.com 
* setif-foot.com
Pesäpallon miesten Mestaruussarjan kausi 1964

**Pesäpallon SM-sarja 1964** oli järjestyksessään 43. pesäpallon SM-sarjakausi. Sarjan joukkuemäärä pudotettiin kahteentoista ja se muutettiin kaksinkertaiseksi, ts. jokainen joukkue kohdattiin sekä kotona, että vieraissa. Ottelumäärä kullakin joukkueella nousi siis 22:een, kun se yksinkertaisen sarjan aikana viime vaiheessaan oli ollut 14. Hesperiassa tapahtuneessa SM-sarjan avausottelussa 3.5. oli paikalla itse Suomen tasavallan presidentti Urho Kekkonen, joka suoritti tyylikkään avausheiton. Jyväskylän Kiri voitti mestaruuden, ja toisen kerran peräkkäin kävi niin, että hallitseva mestari putosi suomensarjaan (Sotkamon Jymy). Imatran ja Puurtilan tasapeli sarjan viimeisellä kierroksella osoittautui molemmille onnenpotkuksi.

## Mestaruussarja

### Ottelut

Neljä viimeistä joukkuetta putosi sarjasta. Tilalle nousivat suomensarjan lohkovoittajat: Jyväskylän Pesä-Veikot. Keravan Pallokerho, Ilmajoen Kisailijat ja Oulun Lippo.

Kirin joukkue: Alpo Viinikainen, 
Pentti Paavola, 
Martti Kylmälahti, 
Reijo Salo, 
Erkki Korhonen, 
Antti Elomaa, 
Vesa Mäkinen, 
Timo Hakanen, 
Reino Karjalainen, 
Orvo Kokkonen, 
Vilho Hirvi.

## Lyöjätilasto

## Etenijätilasto

## Naisten SM
**

Naisten mestaruussarjassa Pallo-Toverit ja Oulun Lippo päätyivät tasapisteisiin ja mestarin selvittämiseksi tarvittiin uusinta, joka pelattiin kaksiosaisena, kerran kummankin kotikentällä. Pronssia otti Puna-Mustat.

Pallo-Toverit: Leena Jääskeläinen,
Eija Lohman,
Auli Liesto,
Riitta Hämäläinen,
Ritva-Liisa Vainio,
Tuula Rantanen,
Vuokko Franck,
Sinikka Sundberg,
Terttu Helminen,
Kirsti Ristlakki,
Seija Happonen,
Riitta Raski,
Irmeli Krogerus.

## Palkinnot

* Etenijäkuninkuus ei ratkennut pelkästään tuotujen juoksujen perusteella, vaan lisäksi annettiin arvostelupisteitä. Keskitalo toi 35 juoksua.

## Ansiomerkit

## Lähteet

* http://www.pesis.fi/@Bin/352289/msu1964.txt 
* http://www.pesis.fi/historia/pelaajatilastot/ 
* Pesäpallon vuosikirja 1996
* http://mrasilainen.com/sarjat/ottelut/N_SM_1931-2009.xls 
* http://www.mailapojat.fi/projekti/pesapallo.html

### Viitteet

## Aiheesta muualla

* Pesäpalloa elävässä arkistossa: TMP - SoJy 1964
Yorifuji–Okunon oireyhtymä

**Yorifuji–Okunon oireyhtymä** on oireyhtymä, jonka piirteitä ovat haiman osittainen ageneesi, diabetes mellitus ja sydämen poikkeavuudet. Sairaus periytyy ilmeisesti autosomissa dominantisti. Oireyhtymä on kuvattu japanilaisessa perheessä, jonka äiti ja ainakin kaksi lasta kärsivät siitä. Perheeseen oli syntynyt myös kaksi muuta lasta, jotka kuitenkin kuolivat pian synnyttyään.

## Lähteet
JS Kabylie

**Jeunesse Sportive de Kabylie** on algerialainen jalkapalloseura, joka perustettiin vuonna 1946. Sen kotistadionina toimii Stade 1er Novembre 1954, joka sijaitsee Tizi Ouzoussa. Joukkue tunnettiin aikaisemmin nimillä **JS Kawkabi** (1974–1977) ja **JE Tizi-Ouzou** (1977–1989). Se on myös Algerian menestynein seura niin kotimaassaan kuin kansainvälisillä kentillä.

## Saavutukset
### Kansalliset
* Algerian-mestaruus (14): 1973, 1974, 1977, 1980, 1982, 1983, 1985, 1986, 1989, 1990, 1995, 2004, 2006, 2008
* Algerian cup (5): 1977, 1986, 1992, 1994, 2011
* Algerian Super cup: 1992

### Kansainväliset
* Afrikan Mestarien liiga (2): 1981, 1990
* Afrikan Cup-voittajien cup: 1995
* CAF Cup (3): 2000, 2001, 2002
* CAF Super Cup : 1982

## Entisiä pelaajia
**1970-luku**
*  Salem Amri (1972–1982)
*  Mahdi Cerbah (1973–1981)
*  Ali Fergani (1979–1987)

**1980-luku**
*  Djamel Menad (1981–1987)
*  Mahieddine Meftah (1987–1996)
*  Moussa Saïb (1989–1992)

**1990-luku**
*  Farid Ghazi (1997–1999)
*  Noureddine Drioueche (1998–2003)
*  Slimane Raho (1998–2006)
*  Lounès Gaouaoui (1999–2007)

**2000-luku**
*  Yassine Bezzaz (2001–2002)
*  Hamid Berguiga (2001–2006)
*  Omar Daoud (2005–2007)
*  Cheick Oumar Dabo (2006–2007)
*  Faouzi Chaouchi (2006–2009)

## Päävalmentajat

## Aiheesta muualla

* Virallinen sivusto
Indian Girl

**Indian Girl** on suomalaisen - Kristianinakin tunnetun - laulaja Bengt Huhdan toinen oma albumi vuodelta 1977. Levyn kaikki kappaleet ovat laulajan itsensä tekemiä. Rocket Records julkaisi albumista CD-version yhdessä *[[Kristian (albumi)|Kristian]]* -levyn kanssa 9.6.2010.

## Kappaleet
# Beginning
# You're My Girl
# Indian Girl
# Sadman
# Dreams of Yesterday
# Poet
# Liar / I'd Never Lie
# Stranger in Your Land
# Rock and Roll Man
# Any Other Rock and Roll Song

## Muusikot
* Antero Jakoila – kitara
* Hasse Walli – kitara
* Matti Prepula – kitara
* Nono Söderberg – kitara
* Harri Kuorikoski – basso
* Heikki Virtanen – basso
* Aimo Hakala – rummut
* Ronnie Österberg – rummut
* Simo Peltola – rummut
* Tapani Ikonen – lyömäsoittimet
* Sakari Kukko – huilu
* Hillel Tokazier – flyygeli
* Kari Vahtiala – syntetisaattori

### Tuotanto
* Ande Päiväläinen – tuottaja
* Harold Burgon – äänittäjä Timo Tarvainen – äänittäjä

## Lähteet
* Rocket Records 
* 
* Levyn tiedot ja krediitit
Kalarin piiri

**Kalarin piiri** () on kunnallinen itsehallintoalue Taka-Baikalian aluepiirissä Venäjällä. Vuonna 1938 perustetun piirin pinta-ala on 56&nbsp;800 neliökilometriä. Asukkaita on 9&nbsp;600 henkeä (vuonna 2009).

Kalarin piirin sijaitsee Taka-Baikalian aluepiirin pohjoisimmassa osassa. Pohjoisessa se rajoittuu Irkutskin alueeseen, koillisessa Sahan tasavaltaan, idässä Amurin alueeseen, kaakossa Taka-Baikalian Tungirin-Oljokman piiriin, koillisessa Tungokotšenin piiriin ja lännessä Burjatiaan. Nimensä piiri on saanut Vitimin sivujoesta Kalarista.

Piiriin kuuluu Novaja Tšaran kaupunkimainen taajama ja neljä maalaiskuntaa: Ikabja, Kuanda, Tšapo-Ologo ja Tšara. Hallinnollinen keskus on Tšaran kylä. Asutuskeskuksia on yhteensä 11.

Piirin kautta kulkee 1980-luvulla valmistunut Baikalin–Amurin rautatie. Piirikeskus sijaitsee 
16 kilometriä Novaja Tšaran asemasta pohjoiseen. Matkaa aluepiirin pääkaupunkiin Tšitaan on suorinta tietä 690 kilometriä.

Seudun kanta-asukkaita ovat evenkit, joita on nykyään vain 5 % piirin väestöstä. Valtaosa asukkaista on venäläisiä.

Viime aikoihin saakka seudun pääelinkeinona oli poronhoito. Nykyään yhä suurempi merkitys on metsävarojen ja metalliesiintymien hyödyntämisellä.

Seudulla on lukuisia arkeologisia ja luonnonmuistomerkkejä. Novaja Tšarassa toimii kotiseutumuseo. Paikallislehtinä ilmestyvät *Severnaja pravda* (”Pohjoisen totuus”) ja *Kalarskaja zvezda* (”Kalarin tähti”). 

## Lähteet

## Aiheesta muualla

* Kalarin piiri Taka-Baikalian aluepiirin sivustolla  
* Kalarin piiri Taka-Baikalian tietosanakirjassa
Älä sano sanaakaan

**Älä sano sanaakaan** (*Don’t Say a Word*) on yhdysvaltalainen psykologinen jännityselokuva vuodelta 2001. Elokuva perustuu Andrew Klavanin menestysromaaniin.

## Juoni
Hyvin toimeentuleva psykiatrimies saa potilaakseen nuoren häiriintyneen tytön, jonka muistiin on jäänyt roistojen havittelema kuusinumeroinen luku. Rikolliset kaappaavat psykiatrin kahdeksanvuotiaan tyttären kiristääkseen miestä saamaan luvun selville.

## Näyttelijät

## Vastaanotto
*[[Film-O-Holic.com]]*-elokuvasivustolla Kimmo Hämäläinen kuvaa elokuvaa ison rahan kliiniseksi trilleriksi, jonka hyvästä joskin lähtökohdiltaan kaavamaisesta (yläluokan isä pinteessä) pohjatarinasta olisi saanut paremman elokuvan ilman näin monia niminäyttelijöitä. Hän antaa elokuvalle kaksi tähteä viidestä.

Myös Helena Ylänen kiinnitti huomiota elokuvan kaavamaiseen asetelmaan, mutta piti elokuvaa kuitenkin ”hyvällä ammattikäsityöllä” tehtynä. Hän totesi elokuvan sopivan hyvin syyskuun 11. päivän 2001 terroritekojen jälkeiseen asenneilmastoon, vaikka tulikin ohjelmistoon jo pari viikkoa niiden jälkeen.

## Lähteet
Alfred Grill

**Alfred Grill** (s. 24. syyskuuta 1926) on itävaltalainen keskimatkojen juoksija.

Grill voitti Itävallan mestaruuden 800 metrin juoksussa vuosina 1947, 1949, 1953, 1955 ja 1956 sekä 1 500 metrin juoksussa vuosina 1949, 1955 ja 1956.

## Lähteet

* 

### Viitteet
Kristian (albumi)

**Kristian** on suomalaislaulaja Kristianin eli Bengt Huhdan esikoisalbumi vuodelta 1972. Levyn kaikki sävellykset ja sanoitukset ovat Kristianin omaa käsialaa. Rocket Records julkaisi albumista CD-version yhdessä *[[Indian Girl]]* -levyn kanssa 9.6.2010.

## Kappaleet
### A-puoli
#
#
#
#
#

### B-puoli
#
#
#
#
#

## Kokoonpano
* Timo Lindström – basso, taustalaulu
* Aimo Hakala – rummut
* Jan Ödner – kitara
* Roy Rabb – kitara
* Pekka Pöyry – huilu
* Esa Kotilainen – kosketinsoittimet
* Kaj Westerlund – kosketinsoittimet
* Irina Milan – taustalaulu

### Tuotanto
* Heikki Virtanen – tuottaja
* Jouko Ahera – äänittäjä
* Tapio Väinölä – valokuvat
* Reino Kaijanen – layout

## Lähteet
* Rocket Records 
* Albumi Suomen Äänitearkiston tietokannassa
* Albimin sisältö ja krediitit
Kai Jämsä

**Kai Kullervo Jämsä** on suomalainen laulaja, säveltäjä, sanoittaja ja sovittaja, joka syntyi 1960-luvun puolivälissä Kokkolassa. Jämsän ensimmäinen yhtye oli Vocals, joka kiersi kaksi vuotta yhtyeen Ronski Gang lämmittely-yhtyeenä. Sen jälkeen yhtyeen solisteina ovat olleet Kaija Koo ja Leena Nilsson.

Jämsä nousi suuren yleisön tietoisuuteen yhtyeessä Puolikuu vuosina 1991–1996. 
Sen jälkeen Jämsä on tehnyt muutamia soololevyjä ja palasi takaisin Puolikuu-yhtyeeseen vuosiksi 2000–2004. 

Vuonna 2004 perustettiin yhtye Komboklubi, jossa Jämsä vaikuttaa. Jämsä on ollut myös tekemässä joko yksin tai muiden kanssa lauluja eri artisteille, esim. Yölintu-yhtyeen hittejä ”Preussinpunaista”, ”Haavoittumaton” ja ”Pimeästä valoon”. Muita hänen tuotantoaan levyttäneitä ovat mm. Muska, Finlanders, Anna Hanski, Markku Aro, Marita Taavitsainen, Arja Koriseva, Charles Plogman ja Marko Maunuksela.

Kai Jämsä julkaisi soololevyn Harvoja ja onnekkaita vuonna 2012. Siltä etukäteen julkaistu promosingle ”Sordiino päällä” oli Radio Suomen soittolistan ykkösenä maaliskuussa 2011. Syyskuussa 2011 samaan suoritukseen ylsi kappale ”Jätimme oven raolleen”. Kai Jämsältä ilmestyi vuonna 2014 joululevy Joulutaivas ja vuonna 2016 uusin soololevy Aika on.

## Lähteet

## Aiheesta muualla
* 
* 
* 
* 
* Kai Jämsä lauluntekijänä - Fono.fi
* Kai Jämsän tekijähaastattelu Elvis ry:n sivuilla
Martin Ehrlich

**Martin Ehrlich** (6. tammikuuta 1895 – 3. toukokuuta 1935) oli itävaltalainen pikajuoksija.

Ehrlich voitti Itävallan mestaruuden 400 metrin juoksussa vuonna 1914. Samana vuonna hän paransi Itävallan ennätystä 400 metrillä kolmasti: 52,6&nbsp;s, 52,3&nbsp;s ja 52,1&nbsp;s.

## Lähteet

* 

### Viitteet